Stor og romslig leilighet med fantastisk beliggenhet like ved den nydelige Frognerparken og med trikk og buss rett utenfor døren. Vil man gå til sentrum er dette også fullt mulig, ikke langt unna. Jeg likte spesielt godt kjøkkenet, høyt under taket med masse lys og en superkoselig balkong ut mot en rolig bakgård. Romslig dusj og praktisk med vaskemaskin om man vil vaske klær. Gode soverom med behagelige senger og en stor stue. Trygt, i fjerde etasje og godt over gateplan. Vi bodde i leiligheten i 10 dager og trivdes veldig godt! Kommer gjerne tilbake!